《将至凉州》
明代·杨一清

雉堞连云十里城，将臣开府此屯兵。
山连虎阵千年固，地接龙沙一掌平。
塞上马嘶春草绿，村中人和凯歌声。
只因边徼无烽火，忘却关山是远行。

作者简介：（ 1454—1530）镇江府丹徒人，祖籍云南安宁。字应宁，号邃庵。成化八年进士。授中书舍人。弘治时巡抚陕西，留意边事，严禁奸民以私茶易马，选卒练兵，加强武备。武宗即位，命为延绥、宁夏、甘肃三边总制。后以忤刘瑾去官。安化王朱真璠叛，复起清为总制三边军务，讨平之。与张永合谋诛瑾，擢户部尚书，寻迁吏部，入参机务。嘉靖三年调任兵部尚书、左都御史，再掌三边总制。寻继费宏为内阁首辅。后遭张聪诬陷，落职，疽发背死。有《关中奏议》、《石淙类稿》。